Bâyi mínā bəgə á twé, bə́ fólogo mínā, bə́ toege mínā á məbɛ. Anə́ ḿból nyīá ā fólo mɔ́n, éyə̄ hḿ māyī mínā vɔ̄lí nālá á dzāl Yērúzalɛm. 14Myǎyi fɔ́ɔ́ dɔ̄ yén ai mís, ǹnə́m wâyi mínā tag âbum, bivɛ̌s byáán bí ngávumulan anə́ bīlɔ́g; bəsíé bə́ Ńtí bə́ ngāyén hḿ wɔ́ ésíé wóé, vədá wâyi bɔ ngɛ́d ai miǹzízíŋ míé. 15Ńdɔ̄ hḿ, Ńtondôbə hḿ nyɔ̄, ā zu á ndóan, bikálíg bíé anə́ évūndu ńkulu, nə́ a yân ekolá yā ólún wóé ai ayɔ́g, ekolá məsis ai miǹkabag mí ndóan. 16Amú yə̄ nâ, ndóan á mɔ́, ńgɔ Ǹtondôbə ǎ yi tsíg ńtōl ású mod ósə ai fa bitá dzīē: bə́ bui adzé, ébá Ńtondôbə ǎ yi saŋ. 17Ébá bávə́ bə́bēn "bínda" ai "mim̀fúfúb" nə́ bə́ nyíán á bə̄ngádan, bə́ toŋo ényɔ́ ósú, á nə̄ á zə̄zǎŋ, ébá bádí tsîd ngoé, tsíd mənduga ai bidu, mim̀bɔán myábán ai miǹtsogán myábán, bísə̄ byâyi man - ebúg Ńtondôbə.